આ વરસે રિલીઝ થયેલી હેટ સ્ટોરી-૪માં ચમકેલી ઉર્વશી રાઉતેલાએ ઇન્સ્ટાગ્રામ પર એક વીડિયો શેર કર્યો છે જેમાં એ એક ખતરનાક સ્ટન્ટ કરતી નજરે પડે છે. ઉર્વશી હાલ દુબઈમાં વેકેશન માણી રહી છે અને ત્યાં એણે જિપલાઇન સ્ટન્ટ કર્યો હતો. અભિનેત્રીના જણાવ્યા મુજબ સૌથી લાંબા જિપલાઇન સ્ટન્ટ કરનારી એ પહેલી ભારતીય મહિલા બની છે. ઉર્વશીએ એની પોસ્ટના કેપ્શનમાં લખ્યું છે કે, દુબઈમાં દુનિયાના સૌથી લાંબા જિપલાઇન સ્ટન્ટ કરનારી પહેલી ભારતીય મહિલા બની છું. એ સાથે એણે પૂરી ટીમનો આભાર માનતા લખ્યું કે તેમને કારણે આ સ્ટન્ટ કરી શકી.